CELEX: 32011D0930(01)
Language: el
Date: 2011-09-28 00:00:00
Title: Απόφαση της Επιτροπής, της 28ης Σεπτεμβρίου 2011 , για τη σύσταση της ομάδας εμπειρογνωμόνων για τη διαφθορά

30.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 286/4
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 28ης Σεπτεμβρίου 2011
   για τη σύσταση της ομάδας εμπειρογνωμόνων για τη διαφθορά
   2011/C 286/03
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Εκτιμώντας τα ακόλουθα:
   
               (1)
            
            
               Το άρθρο 67 παράγραφος 3 της Συνθήκης αναθέτει στην Ευρωπαϊκή Ένωση το έργο της εξασφάλισης υψηλού επιπέδου ασφάλειας εντός του χώρου της ελευθερίας, της ασφάλειας και της δικαιοσύνης. Για την επίτευξη αυτού του στόχου, είναι αναγκαία η πρόληψη και η καταπολέμηση της εγκληματικότητας, οργανωμένης και άλλης, συμπεριλαμβανομένης της διαφθοράς.
            
         
               (2)
            
            
               Το πρόγραμμα της Στοκχόλμης — μια ανοικτή και ασφαλής Ευρώπη που εξυπηρετεί και προστατεύει τους πολίτες (1), το οποίο εγκρίθηκε από το Ευρωπαϊκό Συμβούλιο στις 10-11 Δεκεμβρίου 2009, καλεί την Επιτροπή να αναπτύξει, με βάση τα υφιστάμενα συστήματα και κοινά κριτήρια, δείκτες που θα επιτρέπουν να αξιολογούνται οι προσπάθειες που καταβάλλονται στο πλαίσιο της καταπολέμησης της διαφθοράς, ιδίως στους τομείς του κεκτημένου (δημόσιες συμβάσεις, χρηματοπιστωτικό έλεγχο κλπ.).
            
         
               (3)
            
            
               Η ανακοίνωση της Επιτροπής προς το Ευρωπαϊκό Κοινοβούλιο και το Συμβούλιο, της 22ας Νοεμβρίου 2010 με τίτλο «Η στρατηγική εσωτερικής ασφάλειας της ΕΕ στην πράξη: πέντε βήματα για μια ασφαλέστερη Ευρώπη» (2) τονίζει ότι η συνεχής πολιτική βούληση για την καταπολέμηση της διαφθοράς είναι αποφασιστικής σημασίας και ότι είναι αναγκαία η δράση σε επίπεδο Ευρωπαϊκής Ένωσης, καθώς και η ανταλλαγή βέλτιστων πρακτικών. Η ανακοίνωση εξαγγέλλει για το 2011 μία πρόταση της Επιτροπής για τα μέσα παρακολούθησης και υποστήριξης των μέτρων που λαμβάνονται από τα κράτη μέλη για την καταπολέμηση της διαφθοράς.
            
         
               (4)
            
            
               Η απόφαση της Επιτροπής, της 6ης Ιουνίου 2011, για τη θέσπιση μηχανισμού υποβολής εκθέσεων της ΕΕ για την καταπολέμηση της διαφθοράς με σκοπό την περιοδική αξιολόγηση («Έκθεση για την καταπολέμηση της διαφθοράς στην ΕΕ») (3) καθορίζει τους στόχους και τα αναγκαία στοιχεία για την κατάρτιση της έκθεσης της ΕΕ για την καταπολέμηση της διαφθοράς. Σύμφωνα με την εν λόγω απόφαση, η έκθεση αυτή πρέπει να δημοσιεύεται κάθε δύο έτη, αρχής γενομένης το 2013. Την έκθεση θα διαχειρίζεται η Επιτροπή, επικουρούμενη από ομάδα εμπειρογνωμόνων που διορίζονται από την Επιτροπή κατόπιν ανοικτής διαδικασίας υποβολής υποψηφιοτήτων. Τα μέλη της ομάδας εμπειρογνωμόνων πρέπει να διαθέτουν αναμφισβήτητη πείρα, υψηλά εχέγγυα ακεραιότητας και εδραιωμένη φήμη στον τομέα της καταπολέμησης της διαφθοράς.
            
         
               (5)
            
            
               Η ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο και την Ευρωπαϊκή και Οικονομική και Κοινωνική Επιτροπή, της 6ης Ιουνίου 2011, για την καταπολέμηση της διαφθοράς στην ΕΕ (4) προβλέπει ότι οι εμπειρογνώμονες που θα επικουρούν την Επιτροπή στο έργο της κατάρτισης της έκθεσης για την καταπολέμηση της διαφθοράς στην ΕΕ πρέπει να προέρχονται από διάφορους ορίζοντες (υπηρεσίες καταστολής, πρόληψη της διαφθοράς, κοινωνία των πολιτών) και να είναι αποφασισμένοι να ενεργούν σύμφωνα με την προσωπική τους επαγγελματική ικανότητα.
            
         
               (6)
            
            
               Ως εκ τούτου, είναι αναγκαίο συσταθεί ομάδα εμπειρογνωμόνων στον τομέα της καταπολέμησης της διαφθοράς και να καθοριστούν τα καθήκοντα και η διάρθρωσή της.
            
         
               (7)
            
            
               Η ομάδα πρέπει να στηρίζει το έργο της Επιτροπής στο πλαίσιο της έκθεσης για την καταπολέμηση της διαφθοράς στην ΕΕ καθώς και κάθε μελλοντικής συναφούς πολιτικής της Ένωσης. Ειδικότερα, η ομάδα θα πρέπει να συμβουλεύει την Επιτροπή σε θέματα όπως: ο προσδιορισμός οριζοντίων και ειδικών για κάθε χώρα θεμάτων που πρέπει να καλύπτονται από κάθε έκθεση, η ανάπτυξη δεικτών, η αξιολόγηση της επίδοσης των κρατών μελών, ο εντοπισμός των βέλτιστων πρακτικών, η αναγνώριση των τάσεων στην ΕΕ, η διατύπωση συστάσεων και προτάσεις νέων μέτρων της ΕΕ, εφόσον είναι σκόπιμο.
            
         
               (8)
            
            
               Η ομάδα πρέπει να απαρτίζεται από 17 μέλη και να εξασφαλίζει ισόρροπη αντιπροσώπευση σε θεσμικό, επαγγελματικό και γεωγραφικό επίπεδο.
            
         
               (9)
            
            
               Πρέπει να θεσπιστούν κανόνες σχετικοί με τη διάδοση των πληροφοριών από τα μέλη της ομάδας.
            
         
               (10)
            
            
               Τα δεδομένα προσωπικού χαρακτήρα που αφορούν τα μέλη της ομάδας πρέπει να υποβάλλονται σε επεξεργασία σύμφωνα με τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (5).
            
         
               (11)
            
            
               Η διάρκεια θητείας των μελών είναι τετραετής και δύναται να ανανεωθεί.
            
         ΑΠΟΦΑΣΙΖΕΙ:
   Άρθρο 1
   Θέμα
   Συστήνεται η ομάδα εμπειρογνωμόνων για την καταπολέμηση της διαφθοράς, καλούμενη στο εξής «η ομάδα».
   Άρθρο 2
   Καθήκοντα
   Τα καθήκοντα της ομάδας είναι:
   
               α)
            
            
               να συμβουλεύει την Επιτροπή για θέματα σχετικά με την έκθεση για την καταπολέμηση της διαφθοράς στην ΕΕ, συμπεριλαμβανομένης της μεθόδου εργασίας, καθώς και για θέματα σχετικά με την πολιτική για την καταπολέμηση της διαφθοράς της ΕΕ, με προφορικές και γραπτές εισηγήσεις, ανάλογα με την περίπτωση και σε συμφωνία με την Επιτροπή·
            
         
               β)
            
            
               να επικουρεί την Επιτροπή κατά την αξιολόγηση της εξέλιξης της πολιτικής για την καταπολέμηση της διαφθοράς σε εθνικό, ευρωπαϊκό και διεθνές επίπεδο, καθώς και κατά τον εντοπισμό των τάσεων όσον αφορά τη διαφθορά στην ΕΕ ·
            
         
               γ)
            
            
               να συνδράμει την Επιτροπή κατά τον προσδιορισμό ενδεδειγμένων προτύπων για την καταπολέμηση της διαφθοράς, καθώς και μετρήσιμων δεικτών σε σχέση με τους οποίους πρέπει να πραγματοποιούνται οι αξιολογήσεις της έκθεσης για την καταπολέμηση της διαφθοράς στην ΕΕ·
            
         
               δ)
            
            
               να συνδράμει την Επιτροπή στον προσδιορισμό τρόπων εξορθολογισμού των κατάλληλων πληροφοριών για τη φύση, την έκταση και τις αιτίες της διαφθοράς στα κράτη μέλη, καθώς και για την αποτελεσματικότητα των προσπαθειών που καταβάλλονται για την καταπολέμηση της διαφθοράς·
            
         
               ε)
            
            
               να συνδράμει την Επιτροπή στον εντοπισμό οριζόντιων και ειδικών για κάθε χώρα θεμάτων σχετικών με την καταπολέμηση της διαφθοράς, που παρουσιάζουν ενδιαφέρον για την Ένωση και τα κράτη μέλη, καθώς και ενδεχόμενων συστάσεων που πρέπει να συμπεριληφθούν στην έκθεση για την καταπολέμηση της διαφθοράς στην ΕΕ·
            
         
               στ)
            
            
               να παρέχει συμβουλές στην Επιτροπή σχετικά με την ανάπτυξη μεθόδων αξιολόγησης των προσπαθειών που καταβάλλονται για την καταπολέμηση της διαφθοράς στα 27 κράτη μέλη της ΕΕ·
            
         
               ζ)
            
            
               να συνδράμει την Επιτροπή κατά τον εντοπισμό και τον προσδιορισμό ενδεχόμενων κατάλληλων μέτρων και δράσεων σε επίπεδο Ένωσης και σε εθνικό επίπεδο σε όλο το φάσμα των πολιτικών για την καταπολέμηση της διαφθοράς·
            
         
               η)
            
            
               να συνδράμει την Επιτροπή κατά τον προσδιορισμό των βέλτιστων πρακτικών και τρόπων ανταλλαγής εμπειριών και αμοιβαίας μάθησης, δύο τομείς που μπορούν να αναπτυχτούν περαιτέρω σε επίπεδο Ένωσης.
            
         Άρθρο 3
   Διαβουλεύσεις
   Η Επιτροπή μπορεί να συμβουλεύεται την ομάδα σχετικά με οποιοδήποτε θέμα σχετικό με την έκθεση για την καταπολέμηση της διαφθοράς στην ΕΕ και την πολιτική της ΕΕ για την καταπολέμηση της διαφθοράς.
   Άρθρο 4
   Μέλη, διορισμός
   1.   Η ομάδα απαρτίζεται από 17 μέλη.
   2.   Τα μέλη είναι άτομα με γνώσεις και αποδεδειγμένη πείρα στην πρόληψη και την καταπολέμηση της διαφθοράς στο δημόσιο και τον ιδιωτικό τομέα, καθώς και στην παρακολούθηση ή/και την αξιολόγηση των πολιτικών και των πρακτικών στον τομέα της καταπολέμησης της διαφθοράς.
   3.   Η σύνθεση της ομάδας αντικατοπτρίζει την απαραίτητη ισορροπία πραγματογνωσίας που απαιτείται στα θέματα καταπολέμησης της διαφθοράς και στις διάφορες συναφείς πτυχές, όπως- χωρίς η απαρίθμηση αυτή να είναι περιοριστική- οι υπηρεσίες καταστολής, ο δικαστικός τομέας, η πρόληψη, η διαμόρφωση πολιτικών, η παρακολούθηση ή/και επιτήρηση, η διερεύνηση των τάσεων, οι πολιτικές ή/και οι δείκτες, ο δημόσιος και ιδιωτικός τομέας, καθώς και οι οικονομικές και κοινωνικές πτυχές/επιπτώσεις.
   4.   Τα μέλη είναι υπήκοοι ενός κράτους μέλους της Ευρωπαϊκής Ένωσης.
   5.   Τα μέλη διορίζονται από τον Γενικό Διευθυντή της Γενικής Διεύθυνσης Εσωτερικών Υποθέσεων της Επιτροπής μεταξύ αυτών που απάντησαν στην πρόσκληση υποβολής υποψηφιοτήτων (βλ. παράρτημα της παρούσας απόφασης).
   6.   Βάσει της πρόσκλησης υποβολής υποψηφιοτήτων, οι υποψήφιοι που θεωρήθηκαν κατάλληλοι να αποτελέσουν μέλος της ομάδας αλλά δεν διορίστηκαν εγγράφονται με τη συγκατάθεσή τους σε εφεδρικό πίνακα προσλήψεων. Η Επιτροπή χρησιμοποιεί αυτόν τον πίνακα για να προβαίνει στην αντικατάσταση μελών, εφόσον χρειάζεται. Αν η Επιτροπή θεωρεί ότι ο εφεδρικός πίνακας προσλήψεων είναι ανεπαρκής δύναται να προκηρύξει εκ νέου πρόσκληση υποβολής υποψηφιοτήτων για να καταρτίσει νέο πίνακα.
   7.   Τα μέλη διορίζονται με προσωποπαγή ιδιότητα για περίοδο τεσσάρων ετών. Ενεργούν ανεξάρτητα και με γνώμονα το δημόσιο συμφέρον. Εκτελούν τη θητεία τους έως ότου αντικατασταθούν ή έως ότου λήξει η περίοδος της θητείας τους. Η περίοδος της θητείας τους μπορεί να ανανεωθεί.
   8.   Τα μέλη που δεν είναι πλέον ικανά να συνεισφέρουν αποτελεσματικά στις αποφάσεις της ομάδας, που υποβάλλουν την παραίτησή τους ή που δεν πληρούν τους όρους που καθορίζονται στο παρόν άρθρο ή στο άρθρο 339 της Συνθήκης μπορούν να αντικατασταθούν για το υπόλοιπο της θητείας τους.
   9.   Τα ονόματα των μελών της ομάδας δημοσιεύονται στο μητρώο ομάδων εμπειρογνωμόνων και άλλων παρεμφερών ομάδων της Επιτροπής («το μητρώο») (6), και στο δικτυακό τόπο της Γενικής Διεύθυνσης Εσωτερικών Υποθέσεων.
   10.   Τα δεδομένα προσωπικού χαρακτήρα συγκεντρώνονται, υποβάλλονται σε επεξεργασία και δημοσιεύονται σύμφωνα με τις διατάξεις του κανονισμού (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (7).
   Άρθρο 5
   Λειτουργία
   1.   Η ομάδα προεδρεύεται από έναν αντιπρόσωπο της Επιτροπής.
   2.   Σε συμφωνία με την Επιτροπή, η ομάδα δύναται να συστήνει υποομάδες για την εξέταση ειδικών ζητημάτων με βάση την εντολή που δίνει η ομάδα. Οι ομάδες αυτές διαλύονται αμέσως μετά την ολοκλήρωση της αποστολής τους.
   3.   Ο αντιπρόσωπος της Επιτροπής μπορεί να προσκαλεί εξωτερικούς εμπειρογνώμονες με ειδίκευση σε ένα θέμα της ημερήσιας διάταξης, για να συμμετάσχουν σε ad-hoc βάση στις εργασίες της ομάδας ή υποομάδας.
   4.   Η Επιτροπή δύναται να χορηγήσει το καθεστώς του παρατηρητή σε αντιπροσώπους διεθνών, διακυβερνητικών και μη κυβερνητικών οργανώσεων.
   5.   Οι προτεραιότητες εργασίας της ομάδας αντικατοπτρίζουν την ανάγκη για συντονισμένη, πολυτομεακή και συνεκτική πολιτική αντιμετώπιση όλων των πτυχών της διαφθοράς.
   6.   Τα μέλη της ομάδας, καθώς και οι προσκεκλημένοι εμπειρογνώμονες και παρατηρητές, συμμορφώνονται με τις διατάξεις περί τήρησης του επαγγελματικού απορρήτου που ορίζονται στις Συνθήκες και με τους κανόνες εφαρμογής τους, καθώς και με τους κανόνες της Επιτροπής σχετικά με την ασφάλεια όσον αφορά την προστασία διαβαθμισμένων πληροφοριών της ΕΕ, όπως ορίζονται στο παράρτημα της απόφασης 2001/844/ΕΚ, ΕΚΑΧ, Ευρατόμ της Επιτροπής (8). Σε περίπτωση μη τήρησης των εν λόγω διατάξεων, η Επιτροπή δύναται να λάβει κάθε ενδεδειγμένο μέτρο.
   7.   Η Επιτροπή εξασφαλίζει τις υπηρεσίες γραμματειακής υποστήριξης.
   8.   Η ομάδα υποβάλλει τις γνώμες της και τις εκθέσεις της στην Επιτροπή. Η Επιτροπή μπορεί να ορίσει προθεσμία για την υποβολή γνώμης ή έκθεσης.
   9.   Η ομάδα καταρτίζει τον εσωτερικό κανονισμό της με βάση τους πρότυπους διαδικαστικούς κανόνες για τις ομάδες εμπειρογνωμόνων.
   10.   Η Επιτροπή δημοσιεύει πληροφορίες για τις δραστηριότητες της ομάδας είτε καταγράφοντας τις πληροφορίες αυτές στο μητρώο, είτε μέσω συνδέσμου που παραπέμπει από το μητρώο στο δικτυακό τόπο της Γενικής Διεύθυνσης Εσωτερικών Υποθέσεων.
   Άρθρο 6
   Έξοδα συνεδριάσεων
   1.   Οι συμμετέχοντες στις δραστηριότητες της ομάδας δεν αμείβονται για τις υπηρεσίες που παρέχουν.
   2.   Τα οδοιπορικά και τα έξοδα διαβίωσης των συμμετεχόντων στις δραστηριότητες της ομάδας επιστρέφονται από την Επιτροπή σύμφωνα με τις ισχύουσες διατάξεις της Επιτροπής.
   3.   Τα έξοδα αυτά καλύπτονται εντός των ορίων των διαθέσιμων κονδυλίων στο πλαίσιο της ετήσιας διαδικασίας κατανομής πόρων.
   Άρθρο 7
   Έναρξη ισχύος και εφαρμογή
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης και εφαρμόζεται επί 8 έτη.
   
      Βρυξέλλες, 28 Σεπτεμβρίου 2011.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ C 115 της 4.5.2010, σ. 1.
   
      (2)  COM(2010) 673 τελικό.
   
      (3)  C(2011) 3673 τελικό.
   
      (4)  COM(2011) 308 τελικό, δεν έχει δημοσιευτεί. Βλ. έγγραφο του Συμβουλίου 11580/11.
   
      (5)  ΕΕ L 8 της 12.1.2001, σ. 1.
   
      (6)  Τα μέλη που δεν επιθυμούν τη γνωστοποίηση των ονομάτων τους μπορούν να υποβάλουν αίτηση για παρέκκλιση από αυτόν τον κανόνα. Η αίτηση για τη μη γνωστοποίηση του ονόματος ενός μέλους μιας ομάδας εμπειρογνωμόνων θεωρείται αιτιολογημένη εάν η δημοσίευση θέτει σε κίνδυνο την ασφάλεια του(της) ή την ακεραιότητά του(της) ή θίγει αδικαιολόγητα την ιδιωτική του(της) ζωή.
   
      (7)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών. Βλέπε υποσημείωση 5.
   
      (8)  Απόφαση 2001/844/ΕΚ, ΕΚΑΧ, Ευρατόμ της Επιτροπής, της 29ης Νοεμβρίου 2001, για την τροποποίηση του εσωτερικού κανονισμού της (ΕΕ L 317 της 3.12.2001, σ. 1).
   
      ΠΑΡΑΡΤΗΜΑ
      
         Πρόσκληση υποβολής υποψηφιοτήτων για την επιλογή εμπειρογνωμόνων που διορίζονται προσωποπαγώς
      
      Με την απόφαση (2011/C 286/03) της 28 Σεπτεμβρίου 2011 (1), η Επιτροπή συνέστησε ομάδα εμπειρογνωμόνων για την καταπολέμηση της διαφθοράς. Η Επιτροπή θα ασκεί την προεδρία της ομάδας και μπορεί να συμβουλεύεται την ομάδα για κάθε θέμα που έχει σχέση με την έκθεση για την καταπολέμηση της διαφθοράς στην ΕΕ και την πολιτική για την καταπολέμηση της διαφθοράς της ΕΕ.
      Τα καθήκοντα της ομάδας των εμπειρογνωμόνων είναι:
      
                  α)
               
               
                  να συμβουλεύει την Επιτροπή για θέματα που συνδέονται με την έκθεση για την καταπολέμηση της διαφθοράς της ΕΕ, συμπεριλαμβανομένης της μεθόδου εργασίας, καθώς και για θέματα που συνδέονται με την πολιτική για την καταπολέμηση της διαφθοράς της ΕΕ με προφορικές και γραπτές εισηγήσεις, κατά περίπτωση και σε συμφωνία με την Επιτροπή·
               
            
                  β)
               
               
                  να επικουρεί την Επιτροπή κατά την αξιολόγηση της εξέλιξης της πολιτικής σε εθνικό, ευρωπαϊκό και διεθνές επίπεδο και να επικουρεί την Επιτροπή στον εντοπισμό των τάσεων όσον αφορά τη διαφθορά στην ΕΕ·
               
            
                  γ)
               
               
                  να συνδράμει την Επιτροπή κατά τον προσδιορισμό ενδεδειγμένων προτύπων για την καταπολέμηση της διαφθοράς, καθώς και μετρήσιμων δεικτών σε σχέση με τους οποίους πρέπει να πραγματοποιούνται οι αξιολογήσεις της έκθεσης για την καταπολέμηση της διαφθοράς στην ΕΕ·
               
            
                  δ)
               
               
                  να συνδράμει την Επιτροπή κατά τον προσδιορισμό των τρόπων εξορθολογισμού των πληροφοριών σχετικά με τη φύση, την έκταση και τις αιτίες της διαφθοράς στα κράτη μέλη, καθώς και με την αποτελεσματικότητα των μέτρων που λαμβάνονται για την καταπολέμηση της διαφθοράς·
               
            
                  ε)
               
               
                  να συνδράμει την Επιτροπή στον εντοπισμό οριζόντιων και συγκεκριμένων για κάθε χώρα θεμάτων σχετικών με την καταπολέμηση της διαφθοράς, που παρουσιάζουν ενδιαφέρον για την Ένωση και για τα κράτη μέλη, καθώς και ενδεχόμενων συστάσεων που θα συμπεριληφθούν στην έκθεση για την καταπολέμηση της διαφθοράς στην ΕΕ·
               
            
                  στ)
               
               
                  να παρέχει συμβουλές στην Επιτροπή σχετικά με την ανάπτυξη μεθόδων αξιολόγησης των μέτρων καταπολέμησης της διαφθοράς στην ΕΕ-27·
               
            
                  ζ)
               
               
                  να συνδράμει την Επιτροπή κατά τον προσδιορισμό και τον καθορισμό ενδεχόμενων συναφών μέτρων και δράσεων σε εθνικό, ευρωπαϊκό και διεθνές επίπεδο σε όλο το φάσμα των πολιτικών για την καταπολέμηση της διαφθοράς·
               
            
                  η)
               
               
                  να συνδράμει την Επιτροπή κατά τον προσδιορισμό των βέλτιστων πρακτικών και τρόπων ανταλλαγής πείρας και αμοιβαίας μάθησης που μπορούν να αναπτυχθούν περαιτέρω σε επίπεδο Ένωσης.
               
            Κατά συνέπεια, η Επιτροπή απευθύνει πρόσκληση υποβολής υποψηφιοτήτων για να επιλέξει τα μέλη της ομάδας εμπειρογνωμόνων.
      Η ομάδα εμπειρογνωμόνων απαρτίζεται από 17 μέλη που διορίζονται προσωποπαγώς, σύμφωνα με το άρθρο 4 της ανωτέρω απόφασης.
      Η Επιτροπή διορίζει τα μέλη υπό την προσωπική τους ιδιότητα για τετραετή ανανεώσιμη περίοδο. Τα μέλη παρέχουν στην Επιτροπή αμερόληπτη γνώμη και ανεπηρέαστη από εξωτερική επιρροή και σέβονται τα περί εμπιστευτικότητας που αναφέρονται στο άρθρο 5 της απόφασης της Επιτροπής για τη σύσταση της ομάδας εμπειρογνωμόνων. Τα μέλη δεσμεύονται να ενεργούν ανεξάρτητα και με γνώμονα το δημόσιο συμφέρον. Η Επιτροπή θα λάβει υπόψη τα ακόλουθα κριτήρια κατά την αξιολόγηση των υποψηφιοτήτων:
      
                  α)
               
               
                  αποδεδειγμένη ικανότητα, υψηλό επίπεδο επαγγελματικής επάρκειας και πείρας (τουλάχιστον πέντε ετών) σε ευρωπαϊκό ή/και διεθνές επίπεδο, σε τομείς δραστηριότητας που αφορούν την πρόληψη και την καταπολέμηση της διαφθοράς ή/και σε συναφή θέματα·
               
            
                  β)
               
               
                  εις βάθος γνώση του σημερινού κεκτημένου και πολιτικών της ΕΕ στον τομέα της καταπολέμησης της διαφθοράς, καθώς και των υφιστάμενων νομικών μέσων και των μηχανισμών παρακολούθησης και αξιολόγησης σε αυτόν τον τομέα, σε ευρωπαϊκό και διεθνές επίπεδο·
               
            
                  γ)
               
               
                  αποδεδειγμένη ικανότητα εργασίας στην αγγλική γλώσσα·
               
            
                  δ)
               
               
                  ανάγκη να υπάρχει στην ομάδα εμπειρογνωμόνων ισορροπία όσον αφορά τη θεσμική και επαγγελματική αντιπροσωπευτικότητα, το φύλο και τη γεωγραφική προέλευση (2)·
               
            
                  ε)
               
               
                  ανάγκη να εξασφαλίζεται η απαραίτητη ισορροπία όσον αφορά την απαιτούμενη πραγματογνωσία στα θέματα καταπολέμησης της διαφθοράς και στις διάφορες συναφείς πτυχές, όπως — χωρίς η απαρίθμηση αυτή να είναι περιοριστική — οι υπηρεσίες καταστολής, ο δικαστικός τομέας, η πρόληψη, η διαμόρφωση πολιτικών, η παρακολούθηση ή/και επιτήρηση, η διερεύνηση των τάσεων, οι πολιτικές ή/και οι δείκτες, ο δημόσιος και ιδιωτικός τομέας, καθώς και οι οικονομικές και κοινωνικές πτυχές/επιπτώσεις·
               
            
                  στ)
               
               
                  τα μέλη της ομάδας πρέπει να είναι υπήκοοι ενός κράτους μέλους της Ευρωπαϊκής Ένωσης.
               
            Τα ανωτέρω θα αξιολογηθούν βάσει του συμπληρωμένου εντύπου της αίτησης υποψηφιότητας και του βιογραφικού σημειώματος.
      Οι αιτήσεις υποψηφιότητας υποβάλλονται μόνο με συμπλήρωση του υποδείγματος αίτησης υποψηφιότητας (παράρτημα ΙΙ) και του υποδείγματος βιογραφικού σημειώματος (3). Οι υποψήφιοι καλούνται να δηλώσουν σαφώς στην αίτησή τους τον τομέα καταπολέμησης της διαφθοράς στον οποίο έχουν ειδική πείρα και γνώσεις.
      Οι αιτήσεις υποψηφιότητας, δεόντως υπογεγραμμένες, πρέπει να αποστέλλονται το αργότερο σε 20 εργάσιμες ημέρες από την ημερομηνία δημοσίευσης της πρόσκλησης υποβολής υποψηφιοτήτων στην Επίσημη Εφημερίδα της Ευρωπαϊκής Ένωσης, είτε με ηλεκτρονική είτε με ταχυδρομική επιστολή στην ακόλουθη διεύθυνση:
      
                  European Commission
               
            
                  Directorate-General for Home Affairs
               
            
                  Unit A2 Secretariat
               
            
                  LX 46 3/131
               
            
                  1049 Bruxelles/Brussel
               
            
                  BELGIQUE/BELGIË
               
            
                  HOME-CORRUPTION@ec.europa.eu
               
            Όταν οι αιτήσεις αποστέλλονται ηλεκτρονικά, η ημερομηνία του ηλεκτρονικού μηνύματος θεωρείται ημερομηνία αποστολής.
      Η Επιτροπή επιστρέφει τα έξοδα ταξιδιού και διαμονής που συνδέονται με τις δραστηριότητες της ομάδας εμπειρογνωμόνων, σύμφωνα με τις ισχύουσες στην Επιτροπή διατάξεις, εντός των ορίων των διαθέσιμων πιστώσεων του προϋπολογισμού. Τα μέλη δεν αμείβονται για την άσκηση των καθηκόντων τους.
      Ο κατάλογος των μελών της ομάδας εμπειρογνωμόνων θα δημοσιευτεί στο μητρώο ομάδων εμπειρογνωμόνων της Επιτροπής και άλλων συναφών φορέων («το μητρώο») (4) και στο δικτυακό τόπο της ΓΔ Εσωτερικών Υποθέσεων.
      Τα δεδομένα προσωπικού χαρακτήρα συγκεντρώνονται, υποβάλλονται σε επεξεργασία και δημοσιεύονται σύμφωνα με τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (5).
      Για περισσότερες πληροφορίες, παρακαλείστε να επικοινωνήσετε με την κυρία Raluca STEFANUC, Τηλ. +32 22953152, E-mail: raluca.stefanuc@ec.europa.eu
      Πληροφορίες σχετικά με τα αποτελέσματα της πρόσκλησης υποβολής υποψηφιοτήτων θα δημοσιευτούν στο δικτυακό τόπο της ΓΔ Εσωτερικών Υποθέσεων και, κατά περίπτωση, στην Επίσημη Εφημερίδα της Ευρωπαϊκής Ένωσης.
      
         (1)  ΕΕ C 286 της 30.9.2011, σ. 4.
      
         (2)  Απόφαση 2000/407/ΕΚ της Επιτροπής, της 19ης Ιουνίου 2000, περί της ισόρροπης συμμετοχής των δύο φύλων στις επιτροπές και στις ομάδες εμπειρογνωμόνων που αυτή ιδρύει (ΕΕ L 154 της 27.6.2000, σ. 34).
      
         (3)  Όλα τα βιογραφικά σημειώματα πρέπει να υποβάλλονται με τον ευρωπαϊκό μορφότυπο: http://www.cedefop.eu.int/transparency/cv.asp
      
         (4)  Τα μέλη που δεν επιθυμούν τη γνωστοποίηση των ονομάτων τους μπορούν να υποβάλουν αίτηση για παρέκκλιση από αυτόν τον κανόνα. Η αίτηση για τη μη γνωστοποίηση του ονόματος ενός μέλους μιας ομάδας εμπειρογνωμόνων θεωρείται αιτιολογημένη εάν η δημοσίευση θέτει σε κίνδυνο την ασφάλειά του(της) ή την ακεραιότητά του(της) ή θίγει αδικαιολόγητα την ιδιωτική του(της) ζωή.
      
         (5)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8 της 12.1.2001, σ. 1).
      
         Προσάρτημα